คินดะอิจิยอดนักสืบ

คินดะอิจิยอดนักสืบ เป็นนิยายแนวสืบสวนสอบสวน บทประพันธ์โดยโยโกมิโซะ เซชิ ตีพิมพ์ในประเทศญี่ปุ่นตั้งแต่ปี พ.ศ. 2479 ปัจจุบันตีพิมพ์ในประเทศญี่ปุ่นโดยสำนักพิมพ์คาโดกาวา โชเท็นและ สำนักพิมพ์ชุน โย โด นิยายชุดคินดะอิจิยอดนักสืบมีทั้งหมด 77 คดี (แต่ไม่ใช่ 77 เล่ม เพราะมีเป็นนวนิยายขนาดยาวจริง ๆ แค่ประมาณ 20 เล่ม ที่เหลือเป็นนิยายขนาดสั้นและเรื่องสั้น รวมจริงๆแล้วมีประมาณ40เล่ม) ได้รับความนิยมและกระแสตอบรับจากนักอ่านนิยายแนวสืบสวนสอบสวนในประเทศญี่ปุ่นเป็นอย่างมาก ด้วยการผูกปมเรื่องที่เป็นปริศนาซับซ้อนซ่อนเงื่อน เต็มไปด้วยเงื่อนไขผสมกับคดีฆาตกรรมสะเทือนขวัญ ที่ทำให้ผู้อ่านได้ติดตามและลุ้นระทึกไปกับปริศนาที่ต้องขบคิดเพื่อค้นหาตัวฆาตกร

จุดเด่นของนิยายเรื่องนี้ คือคินดะอิจิ โคสุเกะตัวละครหลักในการดำเนินเรื่อง ซึ่งเป็นนักสืบที่มีฝืมือในการสืบสวนสอบสวน แต่จากบุคลิกลักษณะภายนอกที่เต็มไปด้วยอารมณ์ขัน ติดอ่างและแต่งกายด้วยเสื้อผ้าและกางเกงฮากามะ ทำให้เกิดความแตกต่างกับอาชีพนักสืบอย่างชัดเจน การปรากฏตัวในการคลี่คลายคดีฆาตกรรมในแต่ละครั้งของคินดะอิจิ จึงเต็มไปด้วยความสงสัยและข้องใจแก่ผู้ที่เกี่ยวข้องกับคดีฆาตกรรมเป็นอย่างยิ่ง  แต่คินดะอิจิก็สามารถใช้มันสมองอัจฉริยะในการไขปริศนาได้ทุกครั้งไป  ความนิยมของคินดะอิจิทำให้ได้รับการสร้างเป็นภาพยนตร์และละครอยู่สม่ำเสมอ จนถึงปัจจุบันก็ยังทำอยู่

 รายชื่อเล่มที่ตีพิมพ์ในประเทศไทย 
ในประเทศไทย คินดะอิจิยอดนักสืบ ตีพิมพ์โดยบลิส พับลิชชิ่ง ในหมวดหมู่ J-Suspense ตีพิมพ์ครั้งแรกเล่มที่ 1 คือ ฆาตกรรมในตระกูลอินุงามิ ในเดือนตุลาคม พ.ศ. 2547 แปลบทประพันธ์จากภาษาญี่ปุ่นต้นฉบับเป็นภาษาไทยโดย เสาวนีย์ นวรัตน์จำรุญ, ชมนาด ศีติสาร, บุษบา บรรจงมณี และ รัตน์จิต ทองเปรม ปัจจุบันคินดะอิจิยอดนักสืบ ตีพิมพ์มาจนถึงเล่มที่ 32 ซึ่งถือว่าพิมพ์จนจบแล้ว  สำหรับรายชื่อเล่มที่ตีพิมพ์ในประเทศไทยแล้ว มีดังนี้

ลำดับที่ 1 ถึง ลำดับที่ 25 ออกโดย สำนักพิมพ์ บลิส พับลิชชิ่ง

ลำดับที่ 26 ถึง ลำดับที่ 32 ออกโดย สำนักพิมพ์ Talent 1

ปัจจุบัน พิมพ์ซ้ำ โดย สำนักพิมพ์ Prism ในเครือ สำนักพิมพ์อมรินทร์
 ฆาตกรรมในตระกูลอินุงามิ 犬神家の一族
 หมู่บ้านแปดหลุมศพ 八つ墓村
 บทเพลงปีศาจ 悪魔が来りて笛を吹く
 ร่างทรงมรณะ 迷路の花嫁
 คดีฆาตกรรมบนเกาะโกะกุมน 獄門島 
 เจดีย์สามเศียร 三つ首塔
 คดีฆาตกรรมเพลงเล่นลูกบอลปีศาจ 悪魔の手毬唄
 อย่าออกมาเดินตอนกลางคืน 夜歩く
 รวมเรื่องสั้น - ในห้องที่ปิดตาย 本陣殺人事件 (เล่ม 9) , บ่อพยาบาท 車井戸はなぜ軋る (เล่ม 9) , คดีร้านแมวดำ 黒猫亭事件 (เล่ม 9)
 คฤหาสน์เขาวงกต  迷路荘の惨劇
 บุรุษวิญญาณ 幽霊男
 ผีเสื้อดูดเลือด 吸血蛾
 รวมเรื่องสั้น - ผีเสื้ออมตะ 不死蝶 (เล่ม 13) ,  แผลรูปหน้าคน 人面瘡 (เล่ม 13)
 ผึ้งนางพญา 女王蜂
 รวมเรื่องสั้น - สัตว์ป่าแสนสวย 華やかな野獣 (เล่ม 15) ,แมวในความมืด 暗闇の中の猫 (เล่ม 15) , เจ้าสาวผู้หลับใหล 睡れる花嫁 (เล่ม 15)
 รวมเรื่องสั้น - ลูกศรเทพมรณะ 死神の矢 (เล่ม 16) , นายค้างคาวกับคุณนายทาก 蝙蝠と蛞蝓 (เล่ม 16)
 เกาะวิญญาณอาถรรพณ์ 悪霊島 (ออก 2 เล่มจบ)
 บันทึกมรณะ 悪魔の百唇譜
 งานเต้นรำสวมหน้ากาก 仮面舞踏会
 รวมเรื่องสั้น - ข้างหลังบานประตู 扉の影の女 (เล่ม 20) , ฆาตกรรมริมชายหาด 鏡が浦の殺人 (เล่ม 20) ,  เกาะภาพลวงตา 蜃気楼島の情熱 (เล่ม 20)
 รวมเรื่องสั้น - หญิงผู้ถือพัดจีน 支那扇の女 (เล่ม 21) , การต่อสู้ระหว่างสองหญิง 女の決闘  (เล่ม 21) ,  ทะเลสีเลือด 湖泥 (เล่ม 21)
 รวมเรื่องสั้น - ลูกศรพิษ 毒の矢 (เล่ม 22) , ปีกพระกาฬ 黒い翼 (เล่ม 22)
 ราชินีโพดำ スペードの女王
 ขาวกับดำ 白と黒
 รวมเรื่องสั้น - คริสต์มาสซาตาน 悪魔の降誕祭  (เล่ม 25) , ปีศาจสาว 女怪 (เล่ม 25) ,  บ้านพักในสายหมอก 霧の山荘 (เล่ม 25)
 รวมเรื่องสั้น - สาวน้อยในแจกัน 壺中美人 (เล่ม 26) ,  ปีศาจในสวนร้าง 廃園の鬼 (เล่ม 26)
 เสือดำจากรัตติกาล 夜の黒豹
 รวมเรื่องสั้น - โรงละครผีสิง 幽霊座 (เล่ม 28) , กา 鴉 (เล่ม 28) , คดีฆ่าตัดคอ トランプ台上の首 (เล่ม 28)
 หน้ากากมรณะ 死仮面 (角川文庫)
 รวมเรื่องสั้น - ปฏิทินแม่มด 魔女の暦 (เล่ม 30) ,  ไม้กางเขนไฟ 火の十字架  (เล่ม 30)
 รวมเรื่องสั้น ปีศาจฆาตกร 殺人鬼 (เล่ม 31) ,  เจ้าหญิงชุดดำ 黒蘭姫 (เล่ม 31) , การฆ่าตัวตายอันหอมหวาน 香水心中 (เล่ม 31) ,  ใต้ต้นยี่เข่ง 百日紅の下にて (เล่ม 31)
 กระดิ่งลมหัวคน 病院坂の首縊りの家 (เล่ม32 ปฐมบท + เล่ม32 ปัจฉิมบท)
 ลูกรักของปีศาจ 悪魔の寵児 
 รวมเรื่องสั้น - ปีศาจสวนดอกไม้ 花園の悪魔, หน้ากากคนตายคืนชีพ, สาวสวยหุ่นขี้ผึ้ง, ศีรษะ
 รวมเรื่องสั้น - ปริศนาหน้ากากทั้งเจ็ด 七つの仮面  รวมเรื่องสั้น 7 เรื่อง ประกอบไปด้วย หน้ากากเจ็ดอัน, เรือนแมว, ปลิงตัวเมีย, ผู้หญิงในนาฬิกาแดด, จดหมายสารภาพผิดของคนวิปริต, มนุษย์ค้างคาว และบ้านพักเรือนกุหลาบ
 รวมเรื่องสั้น - การผจญภัยของคินดะอิจิ โคสุเกะ 1 金田一耕助の冒険 รวมเรื่องสั้น 6 เรื่อง ประกอบไปด้วย ผู้หญิงที่อยู่ในหมอก, ผู้หญิงที่อยู่ในกระจก, ผู้หญิงที่อยู่ในร่ม, ผู้หญิงที่อยู่ในกรง, ผู้หญิงที่อยู่ในถ้ำ และผู้หญิงในแก้วตาดำ
 รวมเรื่องสั้น - การผจญภัยของคินดะอิจิ โคสุเกะ 2 金田一耕助の冒険 รวมเรื่องสั้น 5 เรื่อง ประกอบไปด้วย ผู้หญิงที่อยู่ในความฝัน, ผู้หญิงที่อยู่ในโคลน, ผู้หญิงที่อยู่ในกระเป๋า, ผู้หญิงที่อยู่ในโลงศพ และผู้หญิงที่อยู่ในสีแดง
 เรือเช่าหมายเลข 13​​​​​​​ 貸しボート十三号

หมวดหมู่:คินดะอิจิยอดนักสืบ
หมวดหมู่:นวนิยายนักสืบ
หมวดหมู่:บันเทิงคดีสายลับ